钦定古今图书集成/明伦汇编/闺媛典/第171卷 > 陈景正妻郭氏
## 钦定古今图书集成/明伦汇编/闺媛典/第171卷 > 陈景正妻郭氏

按《莆田县志》：“郭氏幼许黄石陈景正，父荣为赣州税
课司大使，氏随父之官，而景正就婚于赣。阅两月，正
归亡。郭氏闻讣号恸，即欲奔丧，父母不许。有闽人薛
姓者，为赣学教授，因子丧偶求婚，父母许之，郭泣誓
不从，自经，众觉，救之，因寝疾呕血，父乃止。及三年丧
毕，父解官归莆，氏即日归陈氏。父母留其箱奁，使必”
返，郭不顾。入门哭夫尽哀，事姑执妇道惟谨。未几疾
作，越数月而没，年二十有六。